Art i poesia de Miguel Hernández, al Castell d'Alaquàs
17/10/2011

# Art i poesia de Miguel Hernández, al Castell d'Alaquàs

*   17/10/2011
*   [Imprimir](#)
*   Compartir
*    https://www.alaquas.org/documento.asp?id\_do=12910

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12910%2F0&title=Ajuntament%20d%27Alaqu%C3%A0s.%20Premsa.Art%20i%20poesia%20de%20Miguel%20Hern%C3%A1ndez%2C%20al%20Castell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12910/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12910/17102011dsc02051_Form_4.jpg)](https://www.alaquas.org/ficheros/documentos/2011/2/12910/17102011dsc02051_Form_10.jpg "<a href='https://www.alaquas.org/ficheros/documentos/2011/2/12910/17102011dsc02051_Form_10.jpg' target=_blank><i class='fa fa-external-link' aria-hidden='true'></i>.Art i poesia de Miguel Hernández, al Castell d'Alaquàs</a>")

L'Ajuntament d'Alaquàs i el col·lectiu arteEnred inaguren una exposició multidisciplinar sobre l'obra de Miguel Hernández. L'espectacle de música, dansa i poesia amb motiu d'aquesta inauguració dóna per iniciat el XVII Cicle de Concerts de Tardor d'Alaquàs amb motiu de la celebració del 9 d'Octubre.

El Castell d'Alaquàs acull fins el dia 8 de gener l'exposició "Art i Poesia. Miguel Hernández" realizada pel col·lectiu d'artistes arteEnred. Es tracta d'una exposició multidisciplinar estructurada al voltant dels poemes d'aquest artista a través de la qual es vol homenatjar l'il·lustre poeta amb un projecte plàstic sobre la seua obra.

La inauguració va tindre lloc el passat divendres a càrrec de l'alcaldessa d'Alaquàs, Elvira García Campos, el president del col·lectiu, José Manuel Ramos i el director Museu Nacional de Ceràmica i Arts Suntuaris González Martí, Jaume Coll Conesa. El col·lectiu va realitzar una posada en escena original en la que a través de diferents estils artístics, els visitants van poder gaudir de l'obra de Miguel Hernández.

L'acte va comptar amb l'actuació d'un grup de ballarins que sota, la coreografia "Llavis d'argila" dirigida per Claudia López, van interpretar el poema "La boca" de Miguel Hernández. A continuació va actuar l'Emsemble Musical de la Unió Musical d'Alaquàs que, dirigits per Enrique Parreño, van interpretar musicalment "Elegia" i "Per a la llibertat". La performance de Lucia Peiró va donar per inaugurada l'exposició.

L'exposició, distribuïda per totes les sales del Castell, no sols convida a una aproximació a la seua vida i obra sinó també a una profunda vivència dels seus poemes a través de l'expressió artística. L'objectiu del col·lectiu és tornar la mirada sobre els poemes de Miguel Hernández reinterpretant el mateix poema però des de diferents visions.